ധോണി എക്കാലത്തെയും മികച്ച വൈറ്റ് ബോള് ക്യാപ്റ്റന് : രവി ശാസ്ത്രി മുന് ഇന്ത്യന് ക്യാപ്റ്റന് മഹേന്ദ്ര സിങ് ധോണി വൈറ്റ് ബോള് ക്രിക്കറ്റ് ലോകം കണ്ട ഏറ്റവും മികച്ച ക്യാപ്റ്റന് ആണെന്ന് ഇന്ത്യന് ക്രിക്കറ്റ് ടീം പരിശീലകന് രവി ശാസ്ത്രി. വൈറ്റ് ബോള് ക്രിക്കറ്റ് എടുക്കുമ്ബോള് ധോണിയുടെ തൊട്ടടുത്ത് വേറെ ആരും എത്തില്ലെന്നും ശാസ്ത്രി പറഞ്ഞു. ഐ.സി.സി ടൂര്ണമെന്റുകളില് ധോണിയുടെ റെക്കോര്ഡ് വളരെ മികച്ചതാണെന്നും ഐ.പി.എല്, ചാമ്ബ്യന്സ് ലീഗ്, ഐ.സി.സി ടൂര്ണമെന്റുകള്, 2 ലോകകപ്പുകള് എന്നിവയെല്ലാം ധോണി നേടിയ കാര്യം രവി ശാസ്ത്രി ഓര്മ്മിപ്പിക്കുകയും ചെയ്തു. നേരത്തെ യു.എ.ഇയിലും ഓമനിലുമായി നടക്കുന്ന ടി20 ലോകകപ്പിനുള്ള ഇന്ത്യന് ടീമിന്റെ ഉപദേശകനായി ബി.സി.സി.ഐ ധോണിയെ നിയമിച്ചിരുന്നു. ധോണി ഇന്ത്യന് ക്യാപ്റ്റനായിരിക്കെയാണ് ടെസ്റ്റ് റാങ്കിങ്ങില് ഇന്ത്യ ആദ്യമായി ഒന്നാം സ്ഥാനത്ത് എത്തിയത്.